Paul-Jean Toulet
Paul-Jean Toulet hørte til de franske digtere i "l'école fantaisiste". Han var med sine eksperimenterende digte med til at skabe et nybrud i forhold til symbolismen i Frankrig.
Af hans prosaværker er romanen Mon ami Nana (1905) den vigtigste, men han huskes mest for digtene i Les Contrerimes (posthumt, 1921) og de selvbiografiske breve i Lettres à soi-même (posthumt, 1925).